b'\n_START_ARTICLE_\nAntitrombotikai\n_START_PARAGRAPH_\nKraujo antikoaguliantas\xc2\xa0\xe2\x80\x93 chemin\xc4\x97 med\xc5\xbeiaga, stabdanti kraujo kre\xc5\xa1\xc4\x97jim\xc4\x85._NEWLINE_Antikoaguliantai naudojami kaip vaistai prie\xc5\xa1 tromboz\xc4\x99._NEWLINE__NEWLINE_Kai kurie antikoaguliantai naudojami medicinin\xc4\x97je \xc4\xafrangoje ir \xc4\xafrankiuose, kaip kad kraujo perpylimo mai\xc5\xa1eliuose, inkst\xc5\xb3 dializ\xc4\x97je.\n_START_SECTION_\nPrie\xc5\xa1tromboziniai antikoaguliantai\n_START_PARAGRAPH_\n\xc5\xa0ie preparatai naudojami stabdyti nereikaling\xc4\x85 kraujo kre\xc5\xa1\xc4\x97jim\xc4\x85 kraujagysl\xc4\x97se. Jie naudojami sergant gili\xc5\xb3j\xc5\xb3 ven\xc5\xb3 tromboze, plau\xc4\x8di\xc5\xb3 embolizmu, miokardo infarktu.\n_START_SECTION_\nKumarinai\n_START_PARAGRAPH_\nKumarinai yra vitamino K antagonistai._NEWLINE_Kai kurie geriamieji kraujo antikoaguliantai yra vitamino K antagonistai, stabdantys jo veikim\xc4\x85. Vienas \xc5\xbeinomiausi\xc5\xb3 toki\xc5\xb3 preparat\xc5\xb3 yra varfarinas. Daugelis j\xc5\xb3 veikia l\xc4\x97tai, j\xc5\xb3 poveikis visu paj\xc4\x97gumu pasirei\xc5\xa1kia da\xc5\xbenai tik po 48\xc2\xa0\xe2\x80\x93 72 valand\xc5\xb3. Jeigu kre\xc5\xa1\xc4\x97jim\xc4\x85 reikia nusilpninti spar\xc4\x8diai, kartu leid\xc5\xbeiamas heparinas. \xc5\xa0ie preparatai yra naudojami gydant pacientus su gili\xc5\xb3j\xc5\xb3 ven\xc5\xb3 tromboze, plau\xc4\x8di\xc5\xb3 embolizmu, prie\xc5\xa1ird\xc5\xbei\xc5\xb3 virp\xc4\x97jimu, \xc5\xa1irdies vo\xc5\xbetuv\xc5\xb3 protezais.\n_START_SECTION_\nKomplikacijos\n_START_PARAGRAPH_\n80\xc2\xa0m. ir vyresni pacientai gali b\xc5\xabti labai link\xc4\x99 kraujuoti.\n_START_SECTION_\nKitoks naudojimas\n_START_PARAGRAPH_\nKumarinai pla\xc4\x8diai naudojami kaip \xc5\xbeinduoli\xc5\xb3, ypa\xc4\x8d grau\xc5\xbeik\xc5\xb3, nuodai. Labai da\xc5\xbenai taip naudojamas varfarinas.'